ΚΑΝΟΝΙΣΜΟΣ (ΕΚ) αριθ. 3691/93 ΤΟΥ ΣΥΜΒΟΥΛΙΟΥ της 21ης Δεκεμβρίου 1993 για τον καθορισμό, για το 1994, ορισμένων μέτρων διατηρήσεως και διαχειρίσεως των αλιευτικών πόρων που εφαρμόζονται στα σκάφη υπό νορβηγική σημαία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια(1) , και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι η Κοινότητα και η Νορβηγία προέβησαν σε διαβουλεύσεις, σύμφωνα με τη διαδικασία που προβλέπεται, ιδίως στα άρθρα 2 και 7 της συμφωνίας αλιείας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας(2) , επί του θέματος των αμοιβαίων δικαιωμάτων αλιείας για το 1994 καθώς και επί του θέματος της διαχειρίσεως των κοινών βιολογικών πόρων-

ότι, κατά τη διάρκεια των διαβουλεύσεων, οι αντιπροσωπείες συμφώνησαν να συστήσουν στις αντίστοιχες αρχές τους τον καθορισμό ορισμένων αλιευτικών ποσοστώσεων για το 1994 για τα σκάφη του άλλου μέρους-

ότι η συμφωνία της 19ης Δεκεμβρίου 1966 μεταξύ της Δανίας, της Νορβηγίας και της Σουηδίας περί αμοιβαίας προσβάσεως στις αλιευτικές δραστηριότητες εντός του Skagerrak και του Kattegat ορίζει ότι κάθε συμβαλλόμενο μέρος παραχωρεί στα σκάφη του άλλου μέρους δικαίωμα προσβάσεως στην αλιευτική του ζώνη εντός του Skagerrak και μέρους του Kattegat μέχρις αποστάσεως τεσσάρων ναυτικών μιλίων από τις γραμμές βάσεως-

ότι πρέπει να ληφθούν τα αναγκαία μέτρα προκειμένου να δοθεί συνέχεια στα πορίσματα των διαβουλεύσεων που πραγματοποιήθηκαν μεταξύ των αντιπροσωπειών της Κοινότητας και της Νορβηγίας για το έτος 1994 και προκειμένου να αποφευχθεί η αμοιβαία διακοπή της αλιείας στις 31 Δεκεμβρίου 1993-

ότι το άρθρο 3 παράγραφος 2 του κανονισμού (ΕΟΚ) αριθ. 1381/87 της Επιτροπής της 20ής Μαΐου 1987 που θεσπίζει λεπτομερείς κανόνες όσον αφορά τη σήμανση και τον εφοδιασμό των αλιευτικών σκαφών με τα αναγκαία έγγραφα(3) προβλέπει ότι όλα τα σκάφη με ψυχόμενες δεξαμενές θαλάσσιου ύδατος πρέπει να διαθέτουν επί του σκάφους έγγραφο επικυρωμένο από την αρμόδια αρχή που να αναφέρει τον όγκο τους σε κυβικά μέτρα ανά διαστήματα 10 εκατοστομέτρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Επιτρέπονται μέχρι τις 31 Δεκεμβρίου 1994 οι αλιευτικές δραστηριότητες των σκαφών υπό νορβηγική σημαία για τα είδη που αναφέρονται στο παράρτημα Ι, εντός των γεωγραφικών και ποσοτικών ορίων που καθορίζονται από το εν λόγω παράρτημα και σύμφωνα με τον παρόντα κανονισμό, στις ζώνες αλιείας των κρατών μελών οι οποίες εκτείνονται μέχρι 200 μίλια, στα ανοικτά των ακτών που περιβάλλουν τη Βόρεια Θάλασσα, το Skagerrak, το Kattegat, τη Βαλτική Θάλασσα και τον Ατλαντικό Ωκεανό, βόρεια των 43o00 βόρειο γεωγραφικό πλάτος.

2. Οι αλιευτικές δραστηριότητες που επιτρέπονται δυνάμει της παραγράφου 1 περιορίζονται στα τμήματα της αλιευτικής ζώνης 200 μιλίων που ευρίσκονται στα ανοικτά δώδεκα ναυτικών μιλίων, υπολογιζομένων από τις γραμμές βάσεως που χρησιμοποιούνται για την οροθέτηση των ζωνών αλιείας των κρατών μελών- ωστόσο, η αλιεία στο Skagerrak επιτρέπεται στα ανοικτά τεσσάρων ναυτικών μιλίων, που υπολογίζονται από τις γραμμές βάσεως της Δανίας.

3. Η αλιεία στα τμήματα της διαιρέσεως CIEM III a, οροθετημένα δυτικά με γραμμή που ξεκινά από το φάρο του Hanstholm μέχρι το φάρο του Lindesnes και νότια με γραμμή που χαράσσεται από το φάρο του Skagen μέχρι το φάρο του Tistlarna και από εκεί μέχρι την πλησιέστερη ακτή της Σουηδίας, δεν υπόκειται σε ποσοτικούς περιορισμούς, εκτός από το σκουμπρί και τη μαύρη πολλάκα.

4. Εντούτοις, παρά την παράγραφο 1, η αναπόφευκτη παρεμπίπτουσα αλιεία των ειδών για τα οποία δεν καθορίστηκε καμία ποσόστωση για μια ζώνη επιτρέπεται εντός των ορίων που προβλέπονται από τα μέτρα διατηρήσεως που ισχύουν στην εν λόγω ζώνη.

5. Η παρεμπίπτουσα αλιεία, εντός μιας συγκεκριμένης ζώνης, των ειδών για τα οποία έχει καθοριστεί ποσόστωση για τη ζώνη αυτή, καταλογίζεται στην εν λόγω ποσόστωση.

Άρθρο 2

1. Τα σκάφη που αλιεύουν στο πλαίσιο των ποσοστώσεων που ορίζονται στο άρθρο 1, τηρούν τα μέτρα διατηρήσεως και ελέγχου και όλες τις άλλες διατάξεις που διέπουν τις αλιευτικές δραστηριότητες στις ζώνες που αναφέρονται στο εν λόγω άρθρο.

2. Τα σκάφη που αναφέρονται στην παράγραφο 1, τηρούν ημερολόγιο πλοίου, στο οποίο εγγράφονται οι πληροφορίες που αναφέρονται στο παράρτημα ΙΙ.

3. Τα σκάφη που αναφέρονται στην παράγραφο 1, εξαιρέσει όσων ασκούν αλιευτικές δραστηριότητες στη διαίρεση CIEM III a, διαβιβάζουν στην Επιτροπή τις πληροφορίες που αναφέρονται στο παράρτημα ΙΙΙ. Οι εν λόγω πληροφορίες διαβιβάζονται σύμφωνα με τους κανόνες που καθορίζονται στο παράρτημα αυτό.

4. Τα σκάφη που αναφέρονται στην παράγραφο 1, τα οποία έχουν ψυχόμενες δεξαμενές θαλάσσιου ύδατος, πρέπει να διαθέτουν επί του σκάφους έγγραφο επικυρωμένο από την αρμόδια αρχή που να αναφέρει τον όγκο των δεξαμενών σε κυβικά μέτρα ανά διαστήματα 10 εκατοστομέτρων.

5. Τα στοιχεία και οι αριθμοί νηολογήσεως των σκαφών που αναφέρονται στην παράγραφο 1, πρέπει να σημειώνονται, κατά τρόπο ευδιάκριτο, στις δύο πλευρές της πλώρης του σκάφους.

Άρθρο 3

1. Η αλιεία σε όλες τις διαιρέσεις CIEM, με σκάφη που υπερβαίνουν τους 200 κόρους ολικής χωρητικότητας, στα πλαίσια των ποσοστώσεων που καθορίζονται στο άρθρο 1, υπόκειται στην υποχρέωση κατοχής αδείας εντός του σκάφους, η οποία εκδίδεται από την Επιτροπή για λογαριασμό της Κοινότητας, και στην υποχρέωση τηρήσεως των όρων που αναφέρονται στην εν λόγω άδεια.

Η Νορβηγία κοινοποιεί στην Επιτροπή τον αριθμό και τα χαρακτηριστικά στοιχεία των σκαφών για τα οποία πρέπει να εκδοθούν οι άδειες.

2. Η Επιτροπή χορηγεί τις άδειες αλιείας που αναφέρονται στην παράγραφο 1, σε όλα τα σκάφη για τα οποία απαιτείται άδεια από τις νορβηγικές αρχές.

Είναι δυνατόν ανά πάσα στιγμή να υποβάλλονται αιτήσεις για τροποποίηση του καταλόγου των σκαφών για τα οποία έχουν εκδοθεί άδειες- οι εν λόγω αιτήσεις θα εξετάζονται το συντομότερο δυνατό.

3. Κάθε άδεια ισχύει για ένα μόνο σκάφος. Σε περίπτωση που συμμετέχουν περισσότερα σκάφη στην ίδια αλιευτική ενέργεια, καθένα από τα σκάφη αυτά θα πρέπει να είναι εφοδιασμένο με μια άδεια.

4. Οι άδειες μπορούν να ακυρωθούν προκειμένου να εκδοθούν νέες άδειες. Η ακύρωση παράγει αποτελέσματα από την προηγουμένη της ημέρας κατά την οποία εξέδωσε τις νέες άδειες η Επιτροπή.

Οι νέες άδειες παράγουν αποτελέσματα από την ημερομηνία εκδόσεώς τους.

5. Η άδεια ανακαλείται στο σύνολό της ή εν μέρει, πριν από την προθεσμία λήξεως, σε περίπτωση εξαντλήσεως των αντίστοιχων ποσοστώσεων που καθορίζονται στο άρθρο 1.

6. Η άδεια ανακαλείται σε περίπτωση μη τηρήσεως των υποχρεώσεων που καθορίζονται στον παρόντα κανονισμό.

7. Δεν χορηγείται άδεια για περίοδο δώδεκα μηνών, κατ' ανώτατο όριο, για τα σκάφη για τα οποία δεν έχουν τηρηθεί οι υποχρεώσεις που προβλέπονται στον παρόντα κανονισμό.

8. Τα σκάφη τα οποία έχουν άδεια να αλιεύουν στις 31 Δεκεμβρίου μπορούν να συνεχίσουν τις αλιευτικές τους δραστηριότητες κατά την αρχή του επόμενου έτους βάσει αυτής της άδειας μέχρις ότου εγκριθούν νέοι κατάλογοι πλοίων για το εν λόγω έτος.

Άρθρο 4

Κατά την κατάθεση κάθε αιτήσεως αδείας στην Επιτροπή, παρέχονται οι ακόλουθες πληροφορίες:

α) όνομα του σκάφους-

β) αριθμός νηολογήσεως-

γ) εξωτερικά στοιχεία και αριθμοί αναγνωρίσεως-

δ) λιμένας νηολογήσεως-

ε) όνομα και διεύθυνση του πλοιοκτήτη ή του ναυλωτή-

στ) μεικτή χωρητικότητα σκάφους και συνολικό μήκος-

ζ) δύναμη του κινητήρα-

η) κώδικας κλήσεως και ραδιοσυχνότητα-

θ) προβλεπόμενη μέθοδος αλιείας-

ι) προβλεπόμενη ζώνη αλιείας-

ια) είδη ιχθύων που προβλέπεται να αλιευθούν-

ιβ) περίοδος για την οποία ζητείται άδεια.

Άρθρο 5

Η αλιεία της μπλε μουρούνας, της μουρούνας και του μπρόσμιου εντός των ορίων των ποσοστώσεων που αναφέρονται στο άρθρο 1, επιτρέπεται μόνον αν χρησιμοποιείται η κοινώς αποκαλούμενη μέθοδος "αλιεία με παραγάδια", στις διαιρέσεις CIEM V b, VI και VII.

Άρθρο 6

Απαγορεύεται η χρησιμοποίηση διχτυών μηχανότρατας και κυκλικών διχτυών για την αλίευση πελαγικών ειδών στο Skagerrak από τα μεσάνυχτα του Σαββάτου μέχρι τα μεσάνυχτα της Κυριακής.

Άρθρο 7

Σε περίπτωση δεόντως διαπιστωθείσας παραβάσεως, τα κράτη μέλη ενημερώνουν αμελλητί την Επιτροπή σχετικά με το όνομα του συγκεκριμένου σκάφους και τα μέτρα που ενδεχομένως ελήφθησαν.

Η Επιτροπή θα υποβάλει στη Νορβηγία εκ μέρους της Κοινότητας το όνομα και τα χαρακτηριστικά στοιχεία των σκαφών τα οποία δεν θα έχουν την άδεια να αλιεύουν στη ζώνη αλιείας της Κοινότητας κατά τη διάρκεια του επόμενου(-ων) μήνα(-ών) λόγω παράβασης των κοινοτικών κανόνων.

Άρθρο 8

Ο παρών κανονισμός αρχίζει να ισχύει την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1993.

Για το Συμβούλιο

Ο Πρόεδρος

A. BOURGEOIS

(1) ΕΕ αριθ. L 389 της 31. 12. 1992, σ. 1.

(2) ΕΕ αριθ. 226 της 29. 8. 1980, σ. 48.

(3) ΕΕ αριθ. L 261 της 20. 10. 1993, σ. 1.

(4) ΕΕ αριθ. L 132 της 21. 5. 1987, σ. 9.

ΠΑΡΑΡΤΗΜΑ Ι

Ποσοστώσεις της Νορβηγίας για το 1994 "(τόνοι ανά βάρος νωπών ιχθύων)

"" ID="1">Σκουμπρί (Scomber scombrus)> ID="2">CIEM VI a(1) + VII d, e, f, h + II a> ID="3">19 000(2) "> ID="1">Ρέγγα > ID="2">CIEM VI a(3) > ID="3">6 200"> ID="1">Σπρατ (Sprattus sprattus)> ID="2">CIEM IV > ID="3">20 000"> ID="1">Γάδος (Gadus morhua) > ID="2">CIEM IV > ID="3">8 800"> ID="1">Βακαλάος εγκλεφίνος (Melanogrammus aeglefinus) > ID="2">CIEM IV > ID="3">20 000"> ID="1">Μαύρη πολλάκα (Pollachius virens) > ID="2">CIEM IV και Skagerrak(4) > ID="3">40 000"> ID="1">Μπακαλιάρος μερλάν (Merlangus merlangus) > ID="2">CIEM IV > ID="3">10 000"> ID="1">Ζαγκέτα (Pleuronectes platessa)> ID="2">CIEM IV > ID="3">6 000"> ID="1">Σκουμπρί > ID="2">CIEM IV, III a > ID="3">63 790(5) "> ID="1">Αμμόχελο (αμμοδύτης)/μπακαλιαράκι Νορβηγίας/προσφυγάκι > ID="2">CIEM IV> ID="3">50 000(6) "> ID="1">Προσφυγάκι (Merlan Poutassou) > ID="2">CIEM II, IV a, VI a(7) , VI b, VII(8) > ID="3">205 000(9) (10) "> ID="1">Μπλε μουρούνα > ID="2">CIEM IV, V b, VI, VII, II a> ID="3">1 000"> ID="1">Μουρούνα και μπρόσμιος> ID="2">CIEM IV, V b, VI, VII, II a> ID="3">15 000(11) (12) "> ID="1">Σκυλόψαρο> ID="2">CIEM IV, VI, VII> ID="3">1 500(13) "> ID="1">Σκυλόψαρο (Cetorhinis maximus) (8) > ID="2">CIEM IV, VI, VII> ID="3"> 100"> ID="1">Lama > ID="2">CIEM IV, VI, VII> ID="3"> 200"> ID="1">Γαρίδες > ID="2">CIEM IV> ID="3"> 100"> ID="1">Άλλα είδη > ID="2">CIEM IV, II a> ID="3">5 000(14) "> ID="1">Ρέγγα > ID="2">CIEM IV a, b> ID="3">50 000(15) "> ID="1">Σαφρίδι > ID="2">CIEM IV> ID="3">5 000"> ID="1">Γρεναδιέροι > ID="2">CIEM V b, VI, VII> ID="3">2 000(16) "> ID="1">Χαλιμπάτ Γροιλανδίας > ID="2">CIEM II a, VI> ID="3">1 700(17) "">

(1) Βόρεια των 56o30 βόρειο γεωγραφικό πλάτος.

(2) Οροθετημένη δυτικά από γραμμή που ξενικά από το φάρο του Hanstholm μέχρι το φάρο του Lindesnes, και νότια από γραμμή που χαράσσεται από το φάρο του Skagen μέχρι το φάρο του Tistlarna και από εκεί μέχρι την πιο κοντινή ακτή της Σουηδίας.

(3) Εκ των οποίων 50 000 τόνοι κατ' ανώτατο όριο μόνο αμμοδύτες 50 000 τόνοι κατ' ανώτατο όριο μπακαλιαράκια Νορβηγίας και γάδος poutassou. Μέχρι 10 000 τόνοι της ποσόστωσης για το μπακαλιαράκι Νορβηγίας μπορούν να αλιευθούν στη διαίρεση CIEM VI a βόρεια των 56o30 βόρειο γεωγραφικό πλάτος. Εντούτοις, η ποσότητα αυτή πρέπει να αφαιρεθεί από την ποσόστωση για τον αμμοδύτη, το μπακαλιαράκη Νορβηγίας και το γάδο poutassou στη διαίρεση CIEM IV.

(4) Δυτικά των 12o00 δυτικό γεωγραφικό μήκος.

(5) Εκ των οποίων, 40 000 τόνοι κατ' ανώτατο όριο μπορούν να αλιευθούν στη διαίρεση CIEM IV a.

(6) Εκ των οποίων, 20 % παρεμπίπτουσας αλιείας άλλων ειδών ανά σκάφος επιτρέπεται στις διαιρέσεις CIEM VI και VII. Πάντως, μπορεί να γίνει υπέρβαση του ποσοστού αυτού κατά τη διάρκεια των πρώτων 24 ωρών που ακολουθούν την έναρξη της αλιείας σ' έναν συγεκεκριμένο τόπο αλιείας. Το σύνολο της παρεμπίπτουσας αλιείας άλλων ειδών στις διαιρέσεις CIEM VI και VII δεν δύναται να υπερβαίνει τους 3 000 τόνους.

(7) Εκ των οποίων 12 000 τόνοι κατ' ανώτατο όριο μουρούνας ή 7 000 τόνοι κατ' ανώτατο όριο μπρόσμιου.

(8) Συκώτια σκυλόψαρου (Cetorhinis maximus).

(9) Εάν είναι αναγκαίο, χορηγείται συμπληρωματική ποσότητα 10 000 τόνων.

(10) Μπορεί να αλιευθεί μόνο στη ζώνη IV d, εκτός από 3 000 τόνους κατ' ανώτατο όριο ποντικόψαρου που μπορούν να αλιευθούν στη ζώνη ΙΙΙ a.

(11) Εκ των οποίων έως 8 000 τόνοι γουρλομάτας.

(12) Συμπεριλαμβάνονται τα αλιεύματα από παραγάδια για Deania calceus, Etmopterus princeps, Lepidorfinus equamosus, Etmopterus pusillus, Centrocymus coelallpis.

(13) Συμπεριλαμβάνονται αλιεύματα χωρίς ειδική αναφορά- εξαιρέσεις μπορούν να υποβληθούν μετά από κατάλληλες συζητήσεις, δεν προβλέπεται η κατευθυνόμενη αλιεία για τη γλώσσα το 1994.

(14) Εκ των οποίων, 19 000 τόνοι μπορούν να αλιευθούν από την 1η Οκτωβρίου έως τις 31 Δεκεμβρίου 1994 στα κοινοτικά ύδατα της υποδιαίρεσης IV a.

(15) Πιασμένα μόνο με παραγάδι (συμπεριλαμβανομένου του ποντικόψαρου.

(16) Πιασμένα μόνο με παραγάδι.

ΠΑΡΑΡΤΗΜΑ ΙΙ

Όταν η αλιευτική δραστηριότητα πραγματοποιείται στις ζώνες αλιείας που εκτείνονται μέχρι 200 ναυτικά μίλια στα ανοικτά των ακτών των κρατών μελών της Κοινότητας και που υπόκεινται στους κοινοτικούς κανόνες για την αλιεία, οι κάτωθι πληροφορίες πρέπει να καταγράφονται στο ημερολόγιο του πλοίου αμέσως μετά από τις ακόλουθες ενέργειες:

1. Μετά από κάθε αλίευση:

1.1. Η ποσότητα (σε χιλιόγραμμα ζώντος βάρους) κάθε είδους ιχθύων που αλιεύτηκε.

1.2. Η ημερομηνία και η ώρα της αλιεύσεως.

1.3. Η γεωγραφική θέση στην οποία πραγματοποιήθηκαν οι αλιεύσεις.

1.4. Η μέθοδος αλιείας που χρησιμοποιήθηκε.

2. Μετά από κάθε μεταφόρτωση προς ή από άλλο σκάφος:

2.1. Η ένδειξη "παρελήφθη από" ή "μεταφέρθηκε προς".

2.2. Η ποσότητα (σε χιλιόγραμμα ζώντος βάρους) κάθε είδους ιχθύων που μεταφορτώθηκε.

2.3. Το όνομα, τα εξωτερικά στοιχεία και οι αριθμοί αναγνωρίσεως του σκάφους προς ή από το οποίο έγινε η μεταφόρτωση.

3. Μετά από κάθε εκφόρτωση σε λιμάνι της Κοινότητας:

3.1. Το όνομα του λιμένος.

3.2. Η ποσότητα (σε χιλιόγραμμα ζώντος βάρους) κάθε είδους ιχθύων που εκφορτώθηκε.

4. Μετά από κάθε διαβίβαση πληροφορίας στην Επιτροπή των Ευρωπαϊκών Κοινοτήτων:

4.1. Η ημερομηνία και η ώρα της μετάδοσης.

4.2. Ο τύπος μηνύματος: IN, OUT, ICES (CIEM), WKL ή 2WKL.

4.3. Στην περίπτωση ραδιομετάδοσης: ονομασία του ραδιοτηλεφωνικού σταθμού.

ΠΑΡΑΡΤΗΜΑ ΙΙΙ

1. Οι πληροφορίες που πρέπει να διαβιβάζονται στην Επιτροπή και το χρονοδιάγραμμα της διαβίβασής τους έχουν ως ακολούθως:

1.1. Σε κάθε είσοδο στις ζώνες αλιείας που εκτείνονται μέχρι 200 ναυτικά μίλια στα ανοικτά των ακτών των κρατών μελών της Κοινότητας και που υπόκεινται στους κοινοτικούς κανόνες αλιείας:

α) τα στοιχεία που αναφέρονται στο σημείο 1.5-

β) η ποσότητα (σε χιλιόγραμμα ζώντος βάρους) κάθε είδους ιχθύων που βρίσκεται στα αμπάρια-

γ) η ημερομηνία και η διαίρεση CIEM στο εσωτερικό της οποίας ο πλοίαρχος προτίθεται να αρχίσει την αλιεία.

Όταν οι αλιευτικές ενέργειες απαιτούν περισσότερες από μία εισόδους στις ζώνες που αναφέρονται στο σημείο 1.1, σε μια συγκεκριμένη ημέρα, αρκεί μία και μόνη ανακοίνωση κατά την πρώτη είσοδο.

1.2. Σε κάθε έξοδο από τις ζώνες που αναφέρονται στο σημείο 1.1:

α) τα στοιχεία που αναφέρονται στο σημείο 1.5-

β) η ποσότητα (σε χιλιόγραμμα ζώντος βάρους) κάθε είδους ιχθύων που βρίσκεται στα αμπάρια-

γ) οι ποσότητες κάθε είδους ιχθύων που αλιεύτηκαν από τη στιγμή της προηγούμενης μετάδοσης (σε χιλιόγραμμα ζώντος βάρους)-

δ) η διαίρεση CIEM στην οποία πραγματοποιήθηκαν οι αλιεύσεις-

ε) οι ποσότητες (σε χιλιόγραμμα ζώντος βάρους) κάθε είδους ιχθύων που μεταφέρθηκαν σε ή/και από άλλα σκάφη από τη στιγμή που εισήλθε το σκάφος στη ζώνη και τα στοιχεία αναγνωρίσεως του σκάφους επί του οποίου πραγματοποιήθηκε η μεταφορά-

στ) οι ποσότητες (σε χιλιόγραμμα ζώντος βάρους) κάθε είδους ιχθύων που εκφορτώθηκαν σε λιμάνι της Κοινότητας από τη στιγμή που το σκάφος εισήλθε στη ζώνη.

Όταν οι αλιευτικές ενέργειες απαιτούν περιοσότερες από μία εισόδους στις ζώνες που αναφέρονται στο σημείο 1.1, σε μια συγκεκριμένη ημέρα, αρκεί μία και μόνη ανακοίνωση κατά την τελευταία έξοδο.

1.3. Κάθε τρεις ημέρες, αρχής γενομένης από την τρίτη ημέρα μετά την πρώτη είσοδο του σκάφους στις ζώνες που αναφέρονται στο σημείο 1.1, για την αλιεία της ρέγγας και του σκουμπριού, και κάθε εβδομάδα, αρχής γενομένης από την έβδομη ημέρα μετά την πρώτη είσοδο του σκάφους στις ζώνες που αναφέρονται στο σημείο 1.1, για την αλιεία όλων των άλλων ειδών εκτός από τη ρέγγα και το σκουμπρί:

α) τα στοιχεία που αναφέρονται στο σημείο 1.5-

β) οι ποσότητες κάθε είδους ιχθύων που αλιεύτηκαν από τη στιγμή της προηγούμενης μετάδοσης (σε χιλιόγραμμα ζώντος βάρους)-

γ) η διαίρεση CIEM στην οποία πραγματοποιήθηκαν οι αλιεύσεις.

1.4. Σε κάθε μετακίνηση του σκάφους από μια διαίρεση CIEM σε άλλη:

α) τα στοιχεία που αναφέρονται στο σημείο 1.5-

β) οι ποσότητες κάθε είδους ιχθύων που αλιεύτηκαν από τη στιγμή της προηγούμενης μετάδοσης (σε χιλιόγραμμα ζώντος βάρους)-

γ) η διαίρεση CIEM στην οποία πραγματοποιήθηκαν οι αλιεύσεις.

1.5. α) Το όνομα, ο κωδικός κλήσεως, τα εξωτερικά στοιχεία και οι αριθμοί αναγνωρίσεως του σκάφους και το όνομα του πλοιάρχου του-

β) ο αριθμός της άδειας, εάν το σκάφος αλιεύει με άδεια-

γ) ο αύξων αριθμός του μηνύματος για το συγκεκριμένο ταξίδι-

δ) τα στοιχεία αναγνωρίσεως του τύπου μηνύματος-

ε) η ημερομηνία, η ώρα και η γεωγραφική θέση του σκάφους.

2.1. Οι πληροφορίες που υποδεικνύονται στο σημείο 1 πρέπει να διαβιβάζονται στην Επιτροπή των Ευρωπαϊκών Κοινοτήτων στις Βρυξέλλες, (τέλεξ 24189 FISEU-B), μέσω ενός των ραδιοτηλεφωνικών σταθμών που αναφέρο- νται στο σημείο 3 και με τον τύπο που υποδεικνύεται στο σημείο 4.

2.2. Στην περίπτωση που, για λόγους ανωτέρας βίας, είναι αδύνατον να μεταδοθεί το μήνυμα από το σκάφος, δύναται να διαβιβασθεί από άλλο σκάφος για λογαριασμό του πρώτου.

3. Ονομασία του ραδιοτηλεφωνικού σταθμού

Κωδικός κλήσεως του ραδιοτηλεφωνικού σταθμού

SkagenOXP

BlavandOXB

RonneOYE

NorddeichDAF DAK

DAH DAL

DAI DAM

DAJ DAN

ScheveningenPCH

OostendeOST

North ForelandGNF

HumberGKZ

CullercoatsGCC

WickGKR

PortpatrickGPK

AngleseyGLV

IlfracombeGIL

NitonGNI

StonehavenGND

PortisheadGKA

GKB

GKC

Land's EndGLD

ValentiaEJK

Malin HeadEJM

BoulogneFFB

BrestFFU

Saint-NazaireFFO

Bordeaux-ArcachonFFC

ThorshavnOXJ

BergenLGN

FarsundLGZ

FloroLGL

RogalandLGQ

TjomeLGT

AlesundLGA

4. Τύπος ανακοινώσεων

Οι πληροφορίες που αναφέρονται στο σημείο 1 πρέπει να περιλαμβάνουν τα ακόλουθα στοιχεία και να δίνονται με την ακόλουθη σειρά:

- το όνομα του σκάφους,

- τον κωδικό ραδιοασύρματου,

- τα εξωτερικά στοιχεία και αριθμούς αναγνωρίσεως,

- τον αύξοντα αριθμό του μηνύματος για το συγκεκριμένο ταξίδι αλιείας,

- την ένδειξη του τύπου μηνύματος σύμφωνα με τον ακόλουθο κώδικα:

- μήνυμα κατά την είσοδο σε μία από τις ζώνες που αναφέρονται στο σημείο 1.1: IN,

- μήνυμα κατά την έξοδο από μία από τις ζώνες που αναφέρονται στο σημείο 1.1: OUT,

- μήνυμα κατά τη μετακίνηση από μια διαίρεση CIEM προς μια άλλη: ICES,

- εβδομαδιαίο μήνυμα: WKL,

- τριήμερο μήνυμα: 2 WKL,

- την ημερομηνία, ώρα και γεωγραφική θέση,

- τη διαίρεση CIEM εντός της οποίας προβλέπεται ότι θα αρχίσει η αλιεία,

- την ημερομηνία κατά την οποία προβλέπεται να αρχίσει η αλιεία,

- τις ποσότητες των αλιευμάτων, ανά είδος, που ευρίσκονται στα αμπάρια του σκάφους (σε χιλιόγραμμα ζώντος βάρους) χρησιμοποιώντας τον κώδικα που αναφέρεται στο σημείο 5,

- της ποσότητες (σε χιλιόγραμμα ζώντος βάρους) κάθε είδους ιχθύων που αλιεύτηκαν από τη στιγμή της προηγούμενης μετάδοσης για την οποία χρησιμοποιήθηκε ο κώδικας που αναφέρεται στο σημείο 5,

- τη διαίρεση CIEM στην οποία πραγματοποιήθηκαν οι αλιεύσεις,

- τις ποσότητες (σε χιλιόγραμμα ζώντος βάρους) κάθε είδους ιχθύων που μεταφέφθηκαν σε ή/και από άλλα σκάφη) από τη στιγμή της προηγούμενης μετάδοσης,

- το όνομα και τον κωδικό κλήσεως του σκάφους επί του οποίου από το οποίο πραγματοποιήθηκε η μεταφόρτωση,

- τις ποσότητες (σε χιλιόγραμμα ζώντος βάρους) κάθε είδους που εκφορτώθηκαν σε λιμάνι της Κοινότητας από τη στιγμή της προηγούμενης μετάδοσης,

- το όνομα του πλοιάρχου.

5. Ο κώδικας που πρέπει να χρησιμοποιηθεί για να προσδιορισθούν τα είδη ιχθύων επί του σκάφους με τον τύπο που προβλέπεται στο σημείο 4, είναι ο ακόλουθος:

PRA - Γαρίδα του Βορρά (Pandalus borealis),

HKE - Μερλούκιος (Merluccius merluccius),

GHL - Μαύρα γλωσσοειδή (Reinhardtius hippoglossoides),

COD - Γάδος (Gadus morhua),

HAD - Καλλαρίας (Melanogrammus aeglefinus),

HAL - Γλωσσοειδή (Hippoglossus hippoglossus),

MAC - Σκουμπρί (Scomber scombrus),

HOM - Σαφρίδι (Trachurus trachurus),

RNG - Μαυρόουρος (Coryphaenorides rupestris),

POK - Μαύρη πολλάκα (Pollachius virens),

WHG - Μπακαλιάρος μερλάν (Merlangius merlangus),

HER - Ρέγγα (Clupea harengus),

SAN - Αμμοδύτης (Ammodytes spp.),

SPR - Σαρδελόρεγγα (Sprattus sprattus),

PLE - Ζαγκέτα (Pleuronectes platessa),

NOP - Μπακαλιαράκι της Νορβηγίας (Trisopterus esmarkii),

LIN - Μουρούνα (Molva molva),

PEZ - Γαρίδα (Penaeidae),

ANE - Γαύρος, (αντζούγια) (Engraulis encrasicholus),

RED - Σεβαστός (Sebastes spp.),

PLA - Πλάτακας αμερικανικός (Hypoglossoides platessoides),

SQX - Καλαμάρια (Illex spp.),

YEL - Χωματίδα (Limanda ferruginea),

WHB - Προσφυγάκι (Micromesistius pontassou),

TUN - Τόνος-τονοειδή (Thunnidae),

BLI - Μπλε μουρούνα (Molva dypterygia),

USK - Μπρόσμιος (Brosme brosme),

DGS - Σκυλόψαρο (Squalus acanthias),

BSK - Σκυλόψαρο (Cetorinhus maximus),

POR - Λάμια (καρχαρίας) (Lamma nasus),

SQC - Καλαμάρι, τευθίς (Loligo spp.),

POA - Λέστια (Brama brama),

PIL - Σαρδέλα (Sardina pilchardus),

CSH - Γαρίδα (Crangon crangon),

LEZ - Γλώσσα η λεπιδωτή (Lepidorhombus spp.),

MNZ - Βατραχόψαρο (Lophius spp.),

NEP - Καραβίδα (Nephrops norvegicus),

POL - Κίτρινη πολλάκα (Pollachius pollachius),

ARG - Γουρλομάτα (Argentina sphyraena),

OTH - Άλλα.